Vita:Görbe (matematika)

message: Nem tudom honnan származik ez a definíció, de hogy hibás, az biztos. Egyrészt mi az, hogy síkidom? De ez még a kisebb baj, mert azt talán definiáljuk valahogy. De akkor nehéz lesz a Peano-görbét a görbék közé sorolni. És a legfőbb baj, hogy akkor térgörbék nincsenek? Ezek alapján azt javaslom, hogy ezt az egészet egyelőre töröljük. Egyébként, ha lesz egy kis időm, szívesen írok erről egy kicsit. Juhász Péter  ✎ 2005. január 18., 15:28 (CET)
Ezúttal is tartózkodom. Bár igazából tényleg "hibás". Gubb
replies: text: Én nem lennék annyira drasztikus, hogy töröljem.  Inkább lássuk el egy fejezetcímmel, hogy pl. Kétdimenziós görbék vagy Síkgörbék, és hozzunk létre egy hasonló, egyelőre üres Térgörbék szakaszt.  Persze még így sem egészen pontos, hiszen mi a helyzet a nyílt görbékkel, de akkor már jobb a helyzet. --DHanak :-V 2005. január 18., 17:29 (CET)

message: Csináltam egy kezdeményt, amit itt megnézhettek. Ez precíz, de kétségtelenül kevésbé egyszerű. Várom a reakciókat. Juhász Péter  ✎ 2005. január 18., 19:46 (CET)
thread_title:  Alternatív javaslat 

message: Írtam egy nem túl sok dologra kitérő, de részletes és szakmai változatot. Várom a bírálatot, bővítést, ill. a Juhász Péter verziójával való szintézist (ha még az megvan) :-) Lehet, hogy hiba volt ennyire elvinni a szaknyelv felé, mert ez végülis egy ép ésszel felfogható fogalom. Majd ha lesz időm, megnézem, hogy az angol hogyan oldja meg.
Kiszedtem az előzőből a példákat felvonultató részt, mert így nem nagyon illik bele. Meg kéne szépen paraméterezni ezeket, hogy kiderüljön, hogy szigorú értelemben is görbék. Ímé:
Az elliptikus görbék a középiskolából jól ismert kör, ellipszis, parabola, hiperbola általánosításai.
* Kört alkotnak azok a pontok, amelyek egy kijelölt ponttól egyforma távolságra vannak.
* Az ellipszis azon pontok mértani helye a síkon, melyeknek két rögzített ponttól vett távolságainak összege a két pont távolságánál nagyobb állandó.
* A parabola azon pontok mértani helye a síkon, melyek egy adott egyenestől és egy arra nem illeszkedő rögzített ponttól egyenlő távolságra vannak.
* A hiperbola azon pontok mértani helye a síkon, melyeknek két rögzített ponttól vett távolságai különbségének abszolútértéke a két pont távolságánál kisebb állandó.
Edgar561 2006. november 12., 23:56 (CET)
replies: text: Pedig ezek a példák kellenek bele! A mostani cikkel az a baj, hogy túlságosan elvont... talán matematikusok vagy matematikus-hallgatók megértik, miről szól... :-( Szerintem a Wikipédia egy általános lexikon, ami mindenkinek szól. Ha ragaszkodsz a mostani szöveghez, akkor kerüljön a cikk aljára, elől pedig valami közérthetőbb megfogalmazás legyen, nagyjából középiskolás fokon (ahogy a példákban is van). Rajzok mindenképpen kellenek, amin a fogalmakat és a magyarázatot követni lehet. misibacsi 2006. november 13., 11:57 (CET)
replies: text: :Igaza van, ehhez segítséget kérek; nem értek hozzá, hogyan lehet valamit szemléletessé tenni. A baj az, hogy korántsem minden ponthalmazra lehet rámondani, hogy görbe, és mint ott is írom, ez egy nehéz fogalom, tehát a cikkben szerepelnie kell valami kőkemény matematikának. Megnéztem az angol változatot, az is elég hamar lesz töményen szakmai. A francia ígéretesebb, van benne szép animált GIF, lehet, hogy nekifogok. A csonk jelzőt legutóbb véletlenül leettem a cikk végéről, most visszateszem. Edgar561 2006. november 18., 21:56 (CET)
Fix szélességű szöveg
thread_title:  Új verzió...